Diari Oficial de la Generalitat Valenciana


Sumari del DOGV 4392, del 04-12-2002 (2002/13069)

Informació pública de les bases de la convocatòria per a la provisió d'una plaça d'auxiliar administratiu, en torn lliure, de l'oferta d'ocupació públic 2002.
--------------------------------------------------------------------------------------------------------------------------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13292


Data del document
:   20-11-2002

Organisme emissor
:   Ajuntament de Benijofar

Tipus de document
:   Resolució

Descriptors 

:   * Benijófar
    * concurs administratiu
    * professió administrativa
    * administració local

Informació pública de les bases de la convocatòria per a la provisió d'una plaça d'auxiliar administratiu, en torn lliure, de l'oferta d'ocupació públic 2002. [2002/M13156]
  
Primera. Naturalesa i característiques de la plaça
  
És objecte d'esta convocatòria la provisió en propietat, per concurs oposició, d'una plaça vacant d'auxiliar administratiu, escala administració general, subescala auxiliar, grup de classificació D, segons l'article 25 de la Llei 30/1984, en torn lliure
  
Segona. Sistema de selecció
  
El sistema selectiu és el de concurs oposició.
  
Tercera. Realització de les proves selectives
  
1. Fase de concurs.
  
En la fase de concurs es valoraran els mèrits relacionats amb l'experiència i el nivell de formació, d'acord al següent barem:
  
- Per cada hora de curs de formació en matèries relacionades amb la plaça: 0,005 punts, amb un màxim d'1 punt. Només es tindran en compte els cursos promoguts per institucions de caràcter públic, o inclosos en els plans de formació contínua.
  
- Per estar en possessió de titulació superior a l'exigida en la convocatòria:
  
Títol de doctor, llicenciat, enginyer, arquitecte o equivalent, 1 punt. No serà acumulable la valoració del mèrit quan coincidisca amb titulació d'idioma que es valore.
  
Diplomat universitari, enginyer tècnic, arquitecte tècnic o equivalent, 0,75 punts.
  
Títol de Batxiller, Formació Professional de segon grau o equivalent, 0,50 punts.
  
- Pel coneixement parlat i escrit dels idiomes anglés, alemany i francés, 2 punts per cada idioma fins a un màxim de 6 punts.
  
 L'acreditació del coneixement es realitzarà mitjançant el corresponent títol universitari o el títol de cicle superior de l'escola oficial d'idiomes.
  
- Per l'acompliment de llocs de treball en l'administració pública, amb caràcter de funcionari interí, en plaça igual a la que és objecte de la convocatòria, per cada mes natural: 0,10 punts, amb un màxim de 3 punts.
  
La puntuació màxima a atorgar en la fase de concurs serà d'11 punts. La fase de concurs serà prèvia a la d'oposició, no tindrà caràcter eliminatori ni podrà tindre's en compte per a superar les proves de la fase d'oposició.
  
Els aspirants hauran d'acreditar fefaentment els mèrits que al·leguen. La documentació necessària per a això hauran d'adjuntar-la amb la instància de sol·licitud de participació en el procés selectiu.
  
2. Fase d'oposició
  
Els exercicis de l'oposició seran els següents, tots ells de caràcter obligatori i eliminatori:
  
Primer exercici: consistirà a contestar per escrit, en un temps màxim d'una hora, un qüestionari de 50 preguntes amb respostes alternatives del temari que figura annex a les presents bases.
  
Segon exercici: consistirà a desenvolupar per escrit un tema, a elegir per l'opositor, entre dos temes elegits pel tribunal de la part específica del temari annex a la convocatòria. La seua duració es fixa en una hora.
  
Tercer exercici: consistirà en la resolució d'un supòsit pràctic d'Informàtica, consistent en la introducció d'un text en el processador de texts Microsoft Word, Office 97. Es valorarà el grau de perfecció del treball realitzat i el temps que s'hi ha emprat.
  
 El temps màxim per a la realització d'este exercici serà fixat pel tribunal immediatament abans del començament de la prova.
  
Quarta. Qualificació de l'oposició
  
Qualificació dels exercicis. Els exercicis seran eliminatoris i qualificats cada u d'ells fins a un màxim de 10 punts, i serà necessari aconseguir 5 punts en cada u d'ells perquè es considere aprovat i passar al següent.
  
La qualificació del primer exercici es qualificarà com es diu tot seguit:
  
- Cada pregunta contestada correctament es puntuarà amb 0,20 punts.
  
- Cada pregunta contestada incorrectament (assenyalant com a vertadera una alternativa que no és la correcta), es penalitzarà amb 0,10 punts, és a dir, es puntuarà amb ?0,10 punts.
  
- Les preguntes sense contestar o contestades en més d'una de les alternatives no puntuarà, encara que alguna de la contestada siga correcta; ni seran objecte de penalització.
  
La qualificació dels exercicis segon i tercer s'adoptarà sumant les puntuacions atorgades pels distints membres del tribunal, cada membre podrà atorgar una puntuació de 0 a 10 punts, i dividint el total pel nombre d'assistents d'aquell, sent el quocient la qualificació de l'exercici.
  
A la puntuació obtinguda pels aspirants que hagen superat la fase d'oposició se sumarà l'obtinguda en la fase de concurs. El resultat total determinarà la prelació en el procés selectiu. El tribunal proposarà a l'alcalde president el corresponent nomenament, sense que, en cap cas, puga aprovar-se ni declarar-se que ha superat les proves selectives un nombre d'aspirants superior al de la plaça convocada
  
Quinta. Tribunal qualificador
  
El tribunal qualificador estarà constituït pels següents membres:
  
President: l'alcalde president de l'Ajuntament o membre de la corporació en qui delegue.
  
Secretari vocal 1r: el de l'Ajuntament o funcionari en qui delegue, que actuarà amb veu i vot
  
Vocal 2n: un funcionari de carrera de l'Ajuntament del grup D o superior, designat per l'Alcaldia Presidència.
  
Vocal 3r: un representant de la Comunitat Autònoma Valenciana.
  
Vocal 4t: designat conjuntament per les organitzacions sindicals presents en la Mesa General de Negociació.
  
Vocal 5é: portaveu del grup municipal del PSOE.
  
Vocal 6é: portaveu del grup municipal del PP.
  
Haurà de designar-se en cada cas el mateix nombre de membres del tribunal suplents que titulars. El tribunal podrà disposar la incorporació als seus treballs d'assessors especialistes, per a totes o algunes de les proves a celebrar.
  
Sexta. Condicions i requisits dels aspirants
  
Per a prendre part en el procés selectiu és necessari:
  
- Ser espanyol o tindre la nacionalitat de qualsevol altre estat membre de la Comunitat Europea, segons el que disposa la Llei 17/ 1993, en l'article 1. En este segon cas, els aspirants hauran d'acreditar el domini parlat i escrit de l'idioma castellà.
  
- Tindre l'edat de 18 anys i no haver complit els 55, en la data en què finalitze el termini d'admissió d'instàncies.
  
 A estos efectes, s'augmentarà el límit d'edat de 55 anys, segons els anys de servicis prestats com a funcionari de carrera o interí en l'administració pública.
  
- Estar en possessió del títol de Graduat Escolar, Formació Professional de primer grau o equivalent
  
- No haver sigut separat mitjançant expedient disciplinari del servici a l'estat, a les comunitats autònomes, o a les entitats locals, ni trobar-se inhabilitat per a l'exercici de funcions públiques.
  
 - No patir malaltia ni defecte físic que li inhabilite per a l'exercici de les funcions del càrrec.
  
Els aspirants hauran de posseir tots els requisits exigits el dia en què finalitze el termini de presentació d'instàncies de la present convocatòria
  
Setena. Instàncies i documentació a presentar
  
Els aspirants presentaran instància ajustada el model que es conté en l'annex de la presents bases, junt amb fotocòpia del DNI dirigida a l'alcalde president de l'Ajuntament.
  
Les instàncies hauran de presentar-se en el Registre General de l'Ajuntament, en la forma que determina l'article 38 de la Llei de Règim Jurídic de les Administracions Pública i del Procediment Administratiu Comú, en el termini de 20 dies naturals, comptats des del següent al dia de la publicació de l'extracte de l'anunci de convocatòria en el Boletín Oficial del Estado.
  
En el present procés selectiu s'establirà, per a les persones amb minusvalidesa que ho sol·liciten, les adaptacions possibles de temps i mitjans per a la realització de les diferents proves. Si és procedent, els interessats hauran de formular la corresponent petició en la sol·licitud de participació.
  
Huitena. Admissió dels aspirants
  
Acabat el termini de presentació d'instàncies, l'alcalde president dictarà resolució, en el termini d'un mes, per la qual declararà aprovada la relació d'aspirants admesos i exclosos, que es farà pública en el Butlletí Oficial de la Província d'Alacant, i s'exposarà a més al tauler d'anuncis de l'Ajuntament. En la mateixa resolució es determinarà el lloc i la data de començament dels exercicis.
  
Les successives publicacions i crides es realitzaran a través del tauler d'anuncis de l'Ajuntament de Benijófar.
  
Novena. Presentació de documents i nomenaments
  
Els aspirants proposats pel tribunal, per al seu nomenament, hauran d'aportar en el termini de 20 dies naturals, comptats des de la data en què es faça pública la proposta de nomenament, els documents acreditatius del compliment dels requisits exigits en la convocatòria.
  
Si dins del termini establit, excepte causa de força major degudament acreditada, l'aspirant proposat per a nomenament no presentara la documentació requerida no podrà ser nomenat, es procedirà a l'anul·lació de la proposta de nomenament al seu favor, sense perjuí de les responsabilitats en què poguera haver incorregut.
  
Presentada la documentació requerida, l'aspirant proposat, serà nomenat funcionari, auxiliar administratiu, escala administració general, subescala auxiliar, grup de classificació D, per l'alcalde president, i haurà de prendre possessió en el termini màxim de 30 dies comptats des del següent al de la notificació del seu nomenament. Si no pren possessió en el termini indicat, excepte causa de força major degudament acreditada, s'entendrà que renúncia al nomenament.
  
Deu. Incidències i legislació aplicable i recursos
  
El tribunal qualificador interpretarà les presents bases i resoldrà totes les incidències que pogueren presentar-se en el desenvolupament del procés selectiu.
  
Per al que no disposen les presents bases, serà d'aplicació el que disposa la Llei 30/1984, de 2 d'agost; Llei 7/1985, de 2 d'abril; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 364/1995, de 10 de març.
  
Contra l'acord de convocatòria, ferm en via administrativa, els interessats podran interposar potestativament recurs de reposició davant de l'alcalde president de l'Ajuntament, en el termini d'un mes comptat des del dia següent al de la seua publicació, en extracte, en el Boletín Oficial del Estado, o interposar directament recurs contenciós administratiu davant de la Sala Contenciosa Administrativa del Tribunal Superior de Justícia de València, en el termini de dos mesos comptats des del següent al de publicació de l'extracte de la convocatòria en el Boletín Oficial del Estado, així com qualssevol altres recursos o accions que estimen convenients.
  
Contra l'acord d'aprovació de les bases de selecció, ferm en via administrativa, els interessats podran interposar potestativament recurs de reposició davant de l'alcalde president de l'Ajuntament, en el termini d'un mes comptat des del dia següent al de la publicació en el Butlletí Oficial de la Província d'Alacant, o interposar directament recurs contenciós administratiu davant de la Sala Contenciosa Administrativa del Tribunal Superior de Justícia de València, en el termini de dos mesos comptats des del següent al de la publicació en el Butlletí Oficial de la Província d'Alacant, així com qualssevol altres recursos o accions que estimen convenients.
  
Els altres actes administratius que es deriven de la convocatòria i de l'actuació del tribunal podran ser impugnats pels interessats en els casos i en la forma que disposa la Llei de Règim Jurídic de les Administracions Públiques i del Procediment Administratiu Comú.
  
ANNEX
  
(Nom) ..., major d'edat, veí de ..., CP ..., amb domicili a ..., proveït de DNI ..., telèfon ...
  
EXPOSA
  
Que està assabentat del contingut de les bases que regixen la convocatòria d'una plaça d'auxiliar administratiu, en torn lliure aprovada per resolució de l'Alcaldia Presidència de Benijófar.
  
Que coneix les bases que regixen la referida convocatòria que accepta plenament.
  
Que reunix tots els requisits establits en la clàusula sisena de les citades bases, i és el seu interés participar en el procés selectiu que les regulen.
  
Que adjunta la documentació acreditativa dels mèrits a valorar en la fase de concurs.
  
SOL·LICITA
  
Prendre part en les proves selectives de la convocatòria abans indicada.
  
..., ... de ... de 2002.
  
(Firma de l'interessat)
  
ALCALDE PRESIDENT DE L'AJUNTAMENT DE BENIJÓFAR
  
Temari
  
Part general:
  
Tema 1. La Constitució Espanyola. Principis generals i contingut.
  
Tema 2. L'organització de l'estat. Les comunitats autònomes i l'administració local.
  
Tema 3. L'Estatut d'Autonomia de la Comunitat Valenciana. Principis generals i contingut.
  
Tema 4. L'ajuntament: alcalde, Ple i Comissió de Govern. Organització, funcions i atribucions.
  
Tema 5. Les competències dels municipis. Servicis públics locals.
  
Part especifica:
  
Tema 6. La disciplina urbanística. La llicència urbanística. Infraccions urbanístiques. Ordes d'execució i ruïnes.
  
Tema 7. El procediment sancionador en general. Les sancions de trànsit: procediment. Les sancions urbanístiques: procediment.
  
Tema 8. Els recursos de les hisendes locals. Concepte d'impost, taxa i contribucions especials. Els preus públics.
  
Tema 9. Drets i deures dels funcionaris públics. Règim disciplinari. Les retribucions dels funcionaris de l'administració local. Sistemes de selecció i provisió de llocs de treball.
  
Tema 10. El procediment administratiu. Significat. Principis generals del procediment administratiu. Termes i terminis. Fases de procediment.
  
 Tema 11. Els recursos administratius. El recurs contenciós administratiu.
  
Tema 12. El municipi. El terme municipal. La població i l'empadronament. Organització municipal. Competències. Autonomia municipal.
  
Tema 13. Ordenances, reglaments i bans de les entitats locals. Classes. Procediment d'elaboració i aprovació.
  
Tema 14. Els béns de les entitats locals. Béns de domini públic. Béns patrimonials.
  
Tema 15. Responsabilitat patrimonial de l'ajuntament. El procediment per a l'exigència de responsabilitat patrimonial de l'administració pública
  
Tema 16. Abstenció i recusació. Concepte d'interessat. Pluralitat d'interessats. Representació. Drets dels ciutadans. Dret d'accés a arxius i registre. Els registres.
  
Tema 17. El cens electoral. Institut Nacional d'Estadística.
  
Tema 18. La legislació de contractes de les administracions públiques. Contractes administratius
  
Tema 19. La perfecció i formalització dels contractes administratius. Els procediments d'adjudicació dels contractes. Formes d'adjudicació.
  
Tema 20. El planejament urbanístic: normes aplicables. Els plans generals i de desenvolupament.
  
Tema 21. Els sistemes de gestió urbanística: gestió directa i indirecta.